รีวิวสบายๆ สไตล์วัยรุ่นพบกันอีกแล้วครับบบ พอดีนึกอยากไปดูหนัง เลยลองไปอะไรทานแถวโรงหนังดูครับ ซึ่งขอบอกว่าร้านนี้ไม่ทำให้ผิดหวังจริงๆ เนื่องจากอยู่ในซอยใกล้โรงหนังชนิดที่ว่า ต่อให้อีก 10 นาทีหนังเริ่มก็ไปดูหนังทันแน่นอน

เดินเข้ามาจากซอย 19/1 ไม่ไกลครับ เดินเข้าไปจะสังเกตเห็นร้านอยู่ด้านซ้ายมือ (ด้านติดกับโรงหนัง) เลยครับ ร้านจะเป็นแนวคล้ายๆ ร้านรถเขน (ประมาณก๋วยเตี้ยวลูกชินเฮง) แต่มีพื้นที่โต้ะให้นั่งภายในร้านครับ

ราคาเริ่มต้นอยู่ที่ 40 ครับ พิเศษ 45 จุดขายของร้านนี้คือก๋วยเตี๋ยวไก่สูตรมะระเลยครับ เมื่อพูดถึงรสชาติ ต้องขอบอกว่าเนื้อไก่นุ่มมากๆครับ ได้รับการตุ๋นมาอย่างดี กระดูกอ่อนก็นิ่มมากๆครับ พร้อมเนื้อมะระที่มีความขนปานกลาง ถือว่าทานได้โดยไม่ทำให้รสชาคิอื่นๆผิดเพี้ยนไปเพราะความขมของมะระครับ น้ำพะโล้ที่ผสมถือว่าเฉยๆครับรสชาติทั่วๆไป ไม่มีความพิเศษอะไร แต่จากสิ่งต่างๆ เมื่อนำมารวมกัน ทำให้เกิดเป็นรสชาติที่เข้ากันพอดีครับ แต่โดยส่วนตัวผมไม่ชอบที่จะปรุงรสอยู่แล้ว จึงทำให้มีความรู้สึกว่าน้ำพะโล้ค่อนข้างหวานไปหน่อยครับ

ข้อเสียของร้านนี้คือเรื่องของความสะอาดครับ ร้านดูค่อนข้างที่จะไม่ค่อยให้ความสำคัญกับเรื่องนี้มากเท่าไหร่ ถังขยะตามโต้ะไม่มี ไม่มีฝาปิดสำหรับน้ำตาล พริก ถั่ว เครื่องปรุงรสครับ

คำเคือนสำหรับวัยรุ่น: เหมาะกับคนไม่เรื่องมากครับ มาเพื่อกินอย่างเดียว ดูที่นั่งทำเลดีๆครับ อย่านั่งด้านหลังมาก เพราะแทนที่จะได้กลิ่นอาหาร กลับได้กลิ่นน้ำยาล้างจานแทน ร้านนี้ชาร์ทค่าน้ำและน้ำแข็ง 1 บาทครับ